༄༅། །འཁོར་ལོ་ཆེན་པོའི་མན་ངག་བསྐྱེད་རིམ་སྐོར་བཞུགས་སོ། །
༄༅༅། །ད་ནི་འཁོར་ལོ་ཆེན་པོའི་མན་ངག་བཤད་པར་བྱ་སྟེ། དེ་ལ་རེ་ཞིག་བསྐྱེད་པའི་
རིམ་པ་དང་འབྲེལ་བའི་མན་ངག་ལ། སྤྱི་དང་ཁྱད་པར་གྱི་མན་ངག་གཉིས་ལས། སྤྱིའི་མན་
ངག་ནི། འདིར་འཁོར་ལོ་ཆེན་པོ་སོགས་ལ་བརྟེན་ནས་མཆོག་དང་ཐུན་མོང་གི་དངོས་གྲུབ་
སྒྲུབ་པ་ལ་གསུམ་སྟེ། ཇི་ལྟར་སྒྲུབ་པ་དང༌། གེགས་བསལ་བ་དང༌། བོགས་དབྱུང་བའོ། །དེ་
ལ་ཇི་ལྟར་སྒྲུབ་པ་ནི། མངོན་པར་རྟོགས་པ་ཐུན་བཞིར་བསྒོམས་ཏེ། གྲངས་བསྙེན་རྫོགས་
ནས་གྲུབ་པའི་མཚན་མ་བྱུང་ནས། སྤྱི་དང་མཐུན་པར་བསྐྱེད་པའི་རིམ་པའི་ཁྲིད་བཏབ་སྟེ།
ལྟེང་འགྲུས་མེད་པར་ཉམས་སུ་བླང་བར་བྱའོ། །དེ་ལ་གྲུབ་པའི་མཚན་མ་ནི་གསུམ་སྟེ། དངོས་
ཀྱི་མཚན་མ་དང་རྨི་ལམ་གྱི་མཚན་མ་དང༌། རྗེས་མཐུན་གྱི་མཚན་མའོ། །དེ་ལ་དངོས་ཀྱི་
མཚན་མ་རབ་ནི། འཁོར་ལོ་ཆེན་པོའི་ལྷ་གང་སྒྲུབ་པར་འདོད་པ་དེ་ཉིད་མངོན་སུམ་དུ་བྱོན་
ནས་ཏིང་ངེ་འཛིན་གྱི་དཀྱིལ་འཁོར་དུ་དབང་བསྐུར་བ་ལ་སོགས་པ་བྱས་ཏེ། མཆོག་གམ།
-147-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཐུན་མོང་གི་དངོས་གྲུབ་ཅི་རིགས་པ་སྟེར་བའོ། །མཚན་མ་འབྲིང་ནི། སྐུ་གཟུགས་ཀྱི་སྤྱན་
གཡོ་དང༌། ཞལ་མཛུམ་པ་དང༌། གསུང་གནང་བ་དང་། ཕྱག་རྒྱ་འཕྲལ་དུ་མཐོང་བ་ལ་
སོགས་པ་རྣམ་གསུམ་རིགས་དབྱེ་བས་འཁྲིལ་བ་མེད་པའོ།
།མཚན་མ་ཆུང་ངུ་ནི་སྐུ་
གཟུགས་དྲོ་བ་དང༌། དུ་བ་དང༌། འོད་འབར་བ་ལ་སོགས་པའོ། །རྨི་ལམ་གྱི་མཚན་མ་ལ། ཁ་
ཅིག་ན་རེ། རིམ་པ་དྲུག་པར་བཤད་པའི་གླེགས་བམ་དུ་འཚེར་བ་མཐོང་ཞེས་པ་ལ་སོགས་
པ་ནི་གནོད་སྦྱིན་གྱི་སྒྲུབ་པ་ལ་བརྟེན་ནས་གསང་སྔགས་གྲུབ་པའི་རྟགས་དང༌། མིག་ལ་
།ཞེས་པ་ལ་
སོགས་པ་ནི་བདུད་སྒྲུབ་པ་ལ་བརྟེན་ནས་སྔགས་སྒྲུབ་པའི་རྟགས་སོ་ཞེས་ཟེར། དེ་ནི་མ་
ཡིན་ཏེ། དེ་ཉིད་ལས། དེ་འདིར་འདོད་ལྷ་མཉེས་དང་ངེས་འབྱུང་དང༌། །སྦྱོར་བ་གཞག་གིས་
ངེས་པར་འབྱུང་བ་ཡིན། །དང་པོ་གཉིས་ཡིན་གཉིས་པ་བཞི་རུ་སྣང༌། །དང་པོ་བཟླས་པ་
གྲུབ་དང་གྲུབ་པའི་རྟགས། །གསང་སྔགས་གྲུབ་པའི་རྟགས་དང་མཚན་མ་ནི། །ཞེས་བཤད་
ལ། འདིར་འདོད་ལྷ་མཉེས་པ་གཙོ་བོར་ཡི་དམ་འཁོར་ལོ་ཆེན་པོའི་ལྷ་ཚོགས་མཉེས་ཤིང་
གྲུབ་པ་དང༌། ངེས་པར་འབྱུང་བ་མི་འགྲུབ་པ་སྟེ་འདི་གཉིས་སྡེ་ཚན་གཅིག་ཏུ་བྱས་པ་དང༌།
སྦྱོར་བ་གཞན་གྱིས་ངེས་པར་འབྱུང་བའི་རྟགས་ཏེ། དེ་ལྟར་རྟགས་གཉིས་སོ། །རྟགས་དང་
པོ་ལ་གཉིས་ཏེ། བཟླས་པའི་གསང་སྔགས་གྲུབ་པ་དང༌། རྣལ་འབྱོར་གྱི་གསང་སྔགས་གྲུབ་
པའོ། །རྟགས་གཉིས་པ་ལ་བཞི་སྟེ། སྦྱོར་བ་དང་པོ་དང༌། གཉིས་པ་དང་། གསུམ་པ་དང༌།
བཞི་པའོ། །དེ་ལྟར་ན་རིམ་པ་དྲུག་གོ་ཞེས་པ་ཡི་གེའི་དོན་དུ་མཐོང་བའི་ཕྱིར་དང༌། ཁྱེད་རང་
གིས་ཀྱང་འདོད་ལྷ་མཉེས་པ་ཞེས་པ་ཡི་དམ་ལ་སྦྱར་བའི་ཕྱིར་དང་། གནོད་སྦྱིན་གྲུབ་པ་ལ་
གླེགས་བམ་ལ་སོགས་པ་མཐོང་བ་དང༌། ཀླུ་གྲུབ་པ་ལ་མིག་ལ་སོགས་པའི་དབང་པོས་སྲིད་
སོགས་པའི་དབང་པོས་སྲིད་གསུམ་མཐོང༌། །ཞེས་པ་ལ་སོགས་པ་ནི་ཀླུའི་སྒྲུབ་པ་ལ་བརྟེན་
ནས་སྔགས་གྲུབ་པ་ལ་རྟགས་དང་། སྦྱོར་གཞན་རབ་ཏུ་ཁྲོས་པར་གྱུར་པ་ནི།
-148-

སྔགས་ལ་འཇུག་པའི་སྒོ་ལས། ཕྱག་རྡོར་འཁོར་ཆེན་གྱི་ཆོས་སྐོར་བཞུགས། ༥༨༽
ལྷ་ཁང་ལྡེར་བཟོ་
གསུམ་མཐོང་བ་ལ་བྱེ་བྲག་ཏུ་ཉེ་བའི་རྒྱུ་མཚན་ཅུང་ཟད་ཀྱང་མེད་པའི་ཕྱིར་རོ། །
དེས་ན་རྨི་ལམ་གྱི་མཚན་མ་ནི་གཉིས་ཏེ། བཟླས་པའམ། ཡན་ལག་གི་མཚན་མ་དང༌།
རྣམ་པར་ཉེས་པའི་ཡན་ལག་གི་མཚན་མའོ། །དེ་ལ་ཡན་ལག་གི་མཚན་མ་ལ་སྐུ་གྲུབ་པའི་
རྟགས་ནི་རས་བྲིས་ལ་བདེ་གཤེགས་དུ་མའི་གཟུགས་མཐོང་བ་དང༌།
ལུགས་སྐུ་ལ་སོགས་པའི་གཟུགས་མཐོང་བའོ། །གསུང་གྲུབ་པའི་རྟགས་ནི། གླེགས་བམ་དུ་
མ་འཚེར་བ་མཐོང་བ་དང་། རང་གི་ལག་གིས་ལེན་པ་དང་། རྔ་ཆེན་དང༌། དུང་དང་། ཆ་ལང་
དང༌། དྲིལ་བུ་ལག་གིས་ལེན། རོལ་མོའི་སྒྲ་སྒྲོག་པ་རྨིས་པ་དང༌། གཞན་གྱིས་སྒྲ་སྒྲོག་པ་དང༌།
མཎྜལ་དང་དཀྱིལ་འཁོར་གྱི་ལས་བྱེད་པ་དང་། ཆོས་ཉན་པ་དང༌། འཆད་པ་དང༌། གླེགས་
བམ་ཀློག་ཅིང་དཀྱུས་ལ་ལྟ་བ་དང༌། ཡི་གེ་འབྲི་བ་དང་། གཞན་ལ་སྨྲ་བ་རྣམས་སོ། །ཐུགས་
གྲུབ་པའི་རྟགས་ནི། རྔ་དང༌། དུང་དང༌། ཆ་ལང་ལ་སོགས་པ་རོལ་མོའི་གཟུགས་བྱེད་པ་དང༌།
གདུང་རྟེན་དང༌། མཆོད་རྟེན་ལ་སོགས་པ་བྱེད་པ་དང་། རྡོ་རྗེ་དྲིལ་བུ་དང་། རལ་གྲི་དང་།
མདའ་གཞུ་ལ་སོགས་པ་མཚན་མ་རྙེད་དམ། ཡང་ན་མཐོང་བ་རྣམས་སོ། །ཡོན་ཏན་གྲུབ་པའི་
རྟགས་ནི། མེ་ཏོག་སྣ་ཚོགས་གསལ་བར་མཐོང་བ་དང༌། ཉི་ཟླའི་འོད་འབབ་པ་དང༌། གཟའ་
སྐར་གྱི་གོ་མཐོང་བ་ལ་སོགས་པའོ། །འཕྲིན་ལས་གྲུབ་པའི་རྟགས་ནི། རི་ལ་མེ་གཏོང་བ་དང༌།
ནམ་མཁའ་འཁྲིགས་པ་དང༌། རྫི་ང་ལས་ཆུ་འདྲེན་པ་དང་། རང་གིས་ཁྲོན་པ་ལས་ཆུ་ལེན་པ་
དང་། འབྲས་ཀྱི་མྱུ་གུ་དང་། ལོ་མ་བཟང་པོ་བརྔ་བ་དང་། རང་གིས་ལྕེ་སྤྱང་ལ་སོགས་པའི་
པགས་པས་ཐུལ་བ་བྱས་པའི་གོས་གྱོན་པ་དང༌། གོས་གཞན་བཟང་པོ་གྱོན་པ་དང༌། རང་
གིས་རྒྱན་ཆ་བཟང་པོ་བཏགས་ཤིང་མཚོན་ཆ་བཟང་པོ་འཛིན་པ་རྨི་བའོ། །འདིར་ཁ་ཅིག། རི་
ལ་མེ་གཏོང་བ་སོགས་ཡོན་ཏན་གྲུབ་པའི་རྟགས་དང༌། རང་གིས་རྒྱན་ཆ་བཟང་པོ་བཏགས་པ་
འཕྲིན་ལས་གྲུབ་པའི་རྟགས་སུ་བྱེད་པ་ནི་བབ་ཅོལ་ལོ། །དེ་ནས་ཉེ་བའི་ཡན་ལག་ནི་མཚན་
-149.

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
མ་ལ་སྐུ་གྲུབ་པའི་རྟགས་ནི། རང་གིས་རལ་གྲི་ལ་སོགས་ཀྱི་གཟུགས་བྱེད་པ་དང༌། རྟེན་ལ་
བསྐོར་བ་དང༌། དཀྱིལ་འཁོར་བྲིས་ནས་དེ་དག་ལ་མཆོད་པ་བྱེད་པ་དང་། གཞན་ལ་དབང་
བསྐུར་བ་རྨི་བའོ། །གསུང་གྲུབ་པའི་རྟགས་ནི། ཚོགས་ཀྱི་ནང་དུ་ཆོས་འཆད་པ་དང༌། མུན་
ནག་ལ་གླེགས་བམ་སྤྱོད་པ་དང་། ནམ་མཁའ་སྟོང་པ་ལས་སྣ་ཚོགས་པའི་རོལ་མོའི་སྒྲ་དང༌།
འབྲུག་གི་སྒྲ་གློག་འགྱུ་བ་དང་། ཐོག་ཆེན་པོ་འབེབས་པ་སོགས་རྨི་བའོ། །ཐུགས་གྲུབ་པའི་
རྟགས་ནི། དབེན་ཞིང་ཉམས་དགའ་བའི་གནས་དུ་མ་མཐོང་བ་དང༌། རྩེ་གཅིག་པའི་བསམ་
གཏན་བྱེད་པ་དང༌། ཏིང་ངེ་འཛིན་གསལ་བ་དང༌། ནམ་མཁའ་སྟོང་པ་ནས་འཕྲལ་དུ་སྤྲིན་སྔོན་
པོ་མཐོང་བ་དང༌། སྤྲིན་མཐིང་ནག་གམ། སྔོན་པོའི་གསེབ་ན་རང་འདུག་པ་དང་། ཉི་ཟླའི་
དཀྱིལ་འཁོར་ས་གཞི་ལ་ཁྱབ་པར་འབབ་པ་མཐོང་བ་རྣམས་སོ། །
ཡོན་ཏན་གྲུབ་པའི་རྟགས་ནི། སེངྒེའི་ཁྲི་ལ་གནས་པ་དང༌། ལྷ་ཁང་དང༌། གནས་གཞི་
གཅིག་པ་དང༌། དེའི་གྲོགས་བྱེད་པ་དང་། མཛེས་པའི་སྣོད་དུ་མེ་ཏོག་སྣ་ཚོགས་འཐུ་བ་དང་།
རིན་པོ་ཆེ་སྣ་ཚོགས་དང༌། རིན་པོ་ཆེའི་མེ་ཏོག་དང་། བེ་ཌཱུརྱ་ལ་སོགས་པ་རྙེད་པ་རྨི་བའོ། །
འཕྲིན་ལས་གྲུབ་པའི་རྟགས་ནི། ས་དབང་དུ་འདུས་པས་ཤིན་ཏུ་སྐམ་པའི་ས་ལ་ཆུ་རྡོལ་བ་
དང༌། ཆུ་དབང་དུ་འདུས་པས་ཆུ་བོ་ཆེན་པོ་དང༌། རྒྱ་མཚོའི་སྟེང་ནས་འགྲོ་བ་དང༌། མེ་དབང་
དུ་འདུས་པས་བདག་ཉིད་མེ་ཕུང་གི་དཀྱིལ་ན་འདུག་པ་དང༌།
མེ་ཕུང་གིས་སྲོག་ཆགས་
འཚིག་པར་བྱེད་པ་དང་། རླུང་དབང་དུ་འདུས་པར་བར་སྣང་ལ་འཕུར་ཞིང་ལག་པས་ལྟོ་འགྲོ་
ལེན་པ་སོགས་རྨི་བའོ། །ཐུན་མོང་དུ་མིག་གི་དབང་པོས་སྲིད་པ་གསུམ་གྱི་གཟུགས་མཐོང་བ་
དང་། རྣ་བའི་དབང་པོས་སྲིད་པ་གསུམ་གྱི་སྒྲ་ཐོས་པ་དང༌། སྣའི་དབང་པོས་སྲིད་པ་གསུམ་གྱི་
དྲི་ཚོར་བ་དང༌། ལྕེའི་དབང་པོས་སྲིད་པ་གསུམ་གྱི་རོ་མྱོང་བ་དང༌། ལུས་ཀྱི་དབང་པོས་སྲིད་པ་
གསུམ་གྱི་རེག་བྱ་ཚོར་བ་དང༌། ཡིད་ཀྱི་དབང་པོས་ཚེ་སྔ་ཕྱིའི་སྐྱེ་བ་དྲན་པ་དང་། རྫས་ཀུན་
-150-

སྔགས་ལ་འཇུག་པའི་སྒོ་ལས། ཕྱག་རྡོར་འཁོར་ཆེན་གྱི་ཆོས་སྐོར་བཞུགས། ༥༨༽
ལུད་པ་དང༌། རས་བྲིས་བཞད་པ་དང༌། རྫས་ལས་འོད་འབྱུང་བ་དང༌། རོ་ཞིམ་པོ་མྱོང་བ་དང༌།
དྲི་ཞིམ་པོ་འཐུལ་བ་དང་། མུན་ནག་ནས་གློག་འཁྱུག་པ་དང༌། མེ་ཏོག་གི་ཆར་འབབ་པ་དང༌།
ནམ་མཁའ་ལ་འཇའ་ཚོན་སྣང་བ་རྨི་བའོ། །
དེ་ནས་གེགས་བསལ་བ་ནི། དེ་ལྟར་ལྷ་སྒྲུབ་པས་རྣལ་འབྱོར་པ་ལུས་ན་བ་ལ་སོགས་
པའི་གེགས་བསལ་བ་ཕལ་ཆེར་སྤྱི་དང་མཐུན་ལ།
ཁྱད་པར་མི་མ་ཡིན་པའི་བར་ཆད་བྱུང་ན་
སྦྱོར་བ་དང་པོ་གནོད་སྦྱིན་གནོད་པའམ། མི་ཐུབ་པའི་རྟགས་ནི། རྨི་ལམ་དུ་རི་གཟར་ལས་མི་
ཐར་པ་དང༌། མཐར་ཟད་ནས་ལྷུང་བ་དང༌། རི་བྲག་ལས་འཛུལ་འདོད་པ་དང༌། ཆུ་དོང་དུ་ལྷུང་
བ་དང་། ཕྱུགས་ལྷས་དང་། འདམ་རྫ་བ་དང༌། བཤང་གཅིའི་ནང་ན་འདུག་པ་དང་། ཁ་དོག་
དམར་བ་དང་། སྐྱ་བས་ཆུ་དག་ལ་བརྒལ་བས་ཁྱེར་བ་དང༌། རྩུབ་པའི་རེ་བའི་གོས་དང༌།
གནག་པ་དང༌། དམར་བའི་གོས་གྱོན་པ་དང༌། གོས་ཧྲུལ་པོ་དང༌། དུག་པོའི་གོས་གྱོན་པ་དང༌།
གཅེར་བུར་འདུག་ཅིང༌། ཆག་ཆིག་གི་ཆུ་ནང་དུ་འགྲོ་བ་དང༌། ལྷ་འདྲེས་གཟུང་འཛིན་བྱས་པའི་
ས་དེ་རུ་ཉིན་མཚན་རྟག་ཏུ་འགྲོ་བ་དང་། བ་ལང་དམར་ནག་སོགས་ལ་ཞོན་པ་དང༌། རྩུབ་
པའི་གོས་གྱོན་ཞིང་བོང་བུ་ལ་ཞོན་པ་དང༌། མ་ཧེ་དང༌། གནག་དང༌། བ་ལང་གི་ཁྱུ་སོགས་མ་
རུངས་པར་འགྲོ་བ་མཐོང་བ་དང༌། སེངྒེ་དང༌། སྤྱང་ཀི་དང༌། ཁྱི་ལ་སོགས་པ་མཆེབ་ཅན་དང༌།
སྲེ་དང༌། བྱི་བ་ལ་སོགས་པ་སྡེར་ཆགས་ཀྱིས་གནོད་པ་རྨི་བའོ་ཞེས། དེ་བ་སུར་སོགས་འགའ་
ཞིག་འདོད་ཀྱང༌། འགའ་ཞིག་གདོན་གྱི་རྣམ་འཕྲུལ་དུ་མ་ངེས་ཤིང༌། ངེས་ཀྱང་ས་སྟེང་གི་
གདོན་སྤྱིའི་རྣམ་འཕྲུལ་ལ་གཙོ་བོ་འཆར་རོ། །
སྦྱོར་བ་གཉིས་པ། ཀླུས་གནོད་པའམ། མི་ཐུབ་པའི་རྟགས་ནི། རྨི་ལམ་དུ་ཆུ་བྱ་དང༌། ཆུ་
བྱི་དང་། སྦྲུལ་གདུག་པ་ཅན་གནས་པའི་མཚོར་ཆུ་སྲིན་དང་། ཉ་ལ་སོགས་པ་གནས་པ་དང༌།
སྡིག་པ་དང༌། སྡོམ་དང་། རྩངས་པ་དང༌། རྐང་མངས་དང་། སྦྲང་བུ་མཆུ་རིང་ལ་སོགས་པ་
-151-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
སྲོག་ཆགས་ཕྲ་མོ་རྣམས་ཀྱིས་འཚེ་བ་རྨིས་ན། ཀླུ་ཕྲན་གྱིས་གནོད་པ་དང༌། སྦྲུལ་དང༌། སྦལ་
བ་ལ་སོགས་པ་ལུས་ལ་འབྱར་བ་དང༌། བྱ་ལ་སོགས་པས་མཆུ་འདེབས་ཤིང་གཤོག་པ་སྤྲུག་
པ་དང་། ར་ལུག་ལ་སོགས་པ་རྫི་བོ་མེད་པར་མདོག་རྒོད་པ་རྨིས་ན་ཕོ་ཉའི་གནོད་པ་དང༌།
བུད་མེད་སྨྱོ་བ་དང་། རྡེག་པ་མདོག་རྒོད་མས་རྒྱན་བཟང་པོ་བཏབ་ནས་བཟའ་བཏུང་གིས་
སྣོད་བཀང་སྟེ། རྟག་ཏུ་རྒན་མོ་འོང་བ་ནི་མོ་ཆགས་ཀྱིས་གནོད་པ་དང་། སྦྲུལ་གྱིས་ལུས་
དཀྲིས་ནས་མི་ཕྲེལ་བ་དང༌། སྡིག་པ་ལ་སོགས་པ་ལུས་ལ་འབྱར་ཞིང་མཆུ་བཙུགས་ནས་རང་
གི་ལུས་ལས་ཁྲག་འཇིབ་པ་དང་། ལུས་ཀྱི་ནང་དུ་ཞུགས་པ་དང་། ཆུ་སྲིན་ལ་སོགས་པ་ཆུ་
ཆེན་ལ་མཆོང་ཞིང་འཆི་བ་དང༌། ཆུ་ཁ་དོག་ནག་པོ་དང༌། དམར་པོ་དང༌། སྐྱ་བོ་ལ་སོགས་པས་
འཁྱེར་བ་རྨི་བའོ། །
སྦྱོར་བ་གསུམ་པ་བདུད་ཀྱིས་གནོད་པའི་རྟགས་ནི། རིགས་མཐོ་བའི་འདྲ་འབག་དང༌།
བུ་ཆུང་དང༌། རབ་བྱུང་གི་གཟུགས་འོང་བ་རྨིས་ན་ཐང་སྐྱེས་ཀྱི་ཕོ་ཉ་དང་། བློན་པོ་དང་། ཡུལ་
གྱི་རྒན་རབས་དང༌། བྲོད་པ་སྐྱེད་པ་དང༌། གཞོན་ནུ་དང༌། བོན་པོ་དང༌། སྔགས་པའི་གཟུགས་
སུ་འོང་བ་རྨིས་ན་བྲག་སྐྱེས་ཀྱི་བདུད་བཙན་དང་། དཀར་དམར་ནག་ཅིང་། ཤིན་ཏུ་མང་བའི་
བ་ལང་འཚོ་ཞིང་བདག་ཉིད་ཕྱུགས་ཀྱི་ནང་ན་འདུག་པ་དང་། རལ་བ་བཟང་པོ་ཅན་གྱི་བུད་
མེད་སྨུག་ནག་རྨིས་ན། རི་སྐྱེས་ཀྱི་ཕོ་ཉ་དང༌། བུད་མེད་གཞོན་ནུ་དང༌། བུ་མོ་དང༌། ཆུང་མ་
སོགས་རྒྱན་གྱིས་བརྒྱན་པ་རྨིས་ན་མཚོ་སྨན་དང༌། ཁྱི་དང༌། སྤྱང་ཀི་ལ་སོགས་པ་རྨིས་ན།
སྦྱོར་བ་གཞན་གནོད་སྦྱིན་ལ་སོགས་པའི་ལོ་ཉ་དང༌། བདུད་དྲག་པོ་ཁོ་རང་གི་ངོ་བོ་དགའ་རབ་
དབང་ཕྱུག་གི་གཟུགས་ཅན་སྦྲུལ་བརྒྱད་ཀྱིས་བརྒྱན་པ་ནམ་མཁའི་མཐོངས་ན་གནས་ཤིང་
སྤྲུལ་པའི་གཟུགས་བརྗོད་ཀྱིས་མི་ལོང་བས་མཐའ་མི་རྟོགས་ཤིང་འཕྲལ་དུ་བདེ་བར
གཤེགས་པའི་མཐུ་དང་མཚུངས་པར་མཐོང་བ་ཡིན་ཏེ། དེ་ནི་བདུད་མི་ཐུབ་པའི་རྟགས་སོ། །
-152-

སྔགས་ལ་འཇུག་པའི་སྒོ་ལས། ཕྱག་རྡོར་འཁོར་ཆེན་གྱི་ཆོས་སྐོར་བཞུགས། ༥༨༽
དེ་ལྟར་བར་ཆད་ཀྱི་གདོན་དེ་གསུམ་བྱུང་བ་ན། དང་པོར་དབང་དུ་སྡུད་པ་དང་། མ་འདུས་ན་
གསོད་པ་དང་། བསད་པ་ན་གསོ་བའོ། །དབང་དུ་བསྡུ་བ་ལ། གསུམ་སྟེ། གནོད་སྦྱིན་དང་།
ཀླུ་དང༌། བདུད་དབང་དུ་བསྡུ་བའོ། །གནོད་སྦྱིན་དབང་དུ་བསྡུ་བ་ལ་ཡང་གསུམ་སྟེ། དང་པོར་
བརྟག་པ་དང༌། བར་དུ་སྒྲུབ་པ་དང་། མཐའ་མར་ལས་ལ་སྦྱར་བའོ། །དང་པོར་བརྟག་པ་ནི།
སྔར་བཤད་པའི་རྟགས་དེ་རྣམས་ལས་གནོད་སྦྱིན་གྱི་རྟགས་རང་ལ་བྱུང་བའོ། །གཞན་ལ་
བརྟག་པ་ལ་གསུམ་སྟེ། སྦྱོར་བ་དང༌། དངོས་གཞི་དང༌། རྗེས་